কিন্তু তখন কারো জানা ছিলো না, প্রধান উপজাতীয় জনগোষ্টি চাকমারা ভাষা সংস্কার সংস্কৃতি, আচার-আচরণ, লেবাস ও অলংকারে বাঙ্গালী হলেও এই পরিচয় দিতে অস্বীকৃত। কেবল সংখ্যালঘু হওয়ার কারণে রাজনৈতিক উচ্চাভিলাষ পূরণে ব্যর্থ হবে, এই ভয়ে, ভিন্নভাষী উপজাতীয় প্রতিবেশীদের নিয়ে জোট গঠন করেছে। তাদের একতার সূত্র হলো- একটি মাত্র জুম চাষ পেশা যেটি আজকাল বিলীয়মান। শিক্ষা ও উন্নত পেশার বিস্তৃতি, তাদেরকে অচিরে জুমমুক্ত জীবিকা অবলম্বনে আকৃষ্ট করে তুলবে। সে সম্ভাবনা অগ্রসরমান। এই পরিস্থিতিতে বাংলাভিত্তিক চরিত্র চর্চা আর উন্নত জীবনমান গ্রহণে আকৃষ্ট করেই পশ্চাদপদ জুম্মা জীবন পরিহারে তাদেরকে উদ্ভূদ্ধ করা যাবে। তখন বাংলা চরিত্র হবে উন্নত জীবনমান অর্জনের মাধ্যম, সুতরাং আকর্ষণীয়।